શ્રેણીની પહેલી જ ટેસ્ટ મેચમાં પરાજય મળ્યા બાદ હવે દબાણ કાંગારુંઓ પર નહીં, બલકે ભારતીય ટીમ પર છે. ઓસ્ટ્રેલિયાના કેપ્ટન સ્ટીવ સ્મિથે પોતાના ખેલાડીઓને ચેતવણી આપી છે કે એક ટેસ્ટ મેચમાં જીત બાદ આત્મ મુગ્ધ ના બનો, કારણ કે ભારત આ શ્રેણીમાં વાપસી માટે મરણિયું બનશે. સ્ટીવ સ્મિથે ભારત વાપસી કરશે એ વાત હવામાં નથી કહી. અસલમાં ભારતીય ટીમે આ પહેલાં ઘણી વાર પહેલી મેચ ગુમાવ્યા બાદ શ્રેણીમાં વળતો હુમલો કરીને જીત નોંધાવી છે. ભારતીય ટીમનો ઇતિહાસ બનાવે છે કે ભારતને વાપસી કરતા આવડે છે.